Сен-Жерменскый мирный договор

**Сен-Жерменскый мирный договор**, подписаный 10. септембра 1919 в Сен-Жермен-ан-Ле (Saint-Germain-en-Laye; при Парижу)  Австриев, з едной стороны,  и державами побѣдницями в Первой свѣтовой войнѣ. Договор говорив о конци  Австро-Мадярщины, заказовав аншлус, ограничовав збройны силы Австрии, и повиновав ю выплачовати репарации.

В договорѣ ся официално зафиксовав роспад Австро-Мадярщины и независимость 
новоствореных з ей територии держав.  Договор прийшов на силу 16. юла 1920.

## Парижскый мировый процес
Тому договорови в ходѣ мирового процеса предходив 
* 28. юна 1919 договор з Нѣмецкым цѣсарством во Версаю,
а за ним наслѣдовали далшы договоры:
* 27. новембра 1919 з Болгариев в Нейи на Сенѣ;
* 4. юна 1920 з Мадярскым кральовством в Трианонѣ;
* 10. августа 1920 з Османсков империев в Севрѣ.

## Утраты Австрийского цѣсарства
Териториалны утраты:
* на хосен нововзниклой Чехословакии — провинции Богемия, Моравия, австрийска Шлезия и часть Тѣшинского региона;
* на хосен Италии — провинции Южна Тиролия, Истрия;
* на хосен Румынского кральовства — провинция Буковина;
* на хосен Польщи — провинция Галичина;
* на хосен нововзниклого Кральовства Сербох, Хорватох и Словинцьох — часть провинций Штирия и Корутания.
Напротив, на хосен Австрии оддали часть западных мадярскых земель, котры назвали Бургеланд, але в року 1921 их часточно, з городом Шопрон вернули.

Австрии было заказано мати всеобщу войскову повинность, морскый и воздушный флоты, а сухоземске войско не могло быти над 30 тысяч особ.

В Австрии протестовали против игнорованя принципа самоопредѣлѣня народох, наслѣдком чого вельо етничных Нѣмцьох достали ся под чехословацку або италиянску владу. Австрия тым договором была финанчно и милитарно ослаблена и стала ся жерелом хроничной нестабилности в Европѣ меджи двома войнами.

## Интересны факты
*По роспадѣ Австро-Мадярщины и абдикации цѣсаря Карла I. ()
** нѣмецкы посланцѣ бывшого сполочного парламента выголосили ся за провизорный парламент Нѣмецкой Австрии, котра мала ся стати частьов Нѣмецкого цѣсарства; 
** законно выбраный канцлер Нѣмецкой Австрии Карл Реннер прибыв до Сен-Жермен-ан-Ле з переговорнов делегациев еще в маю, але не были они припущены ку догваряням, лем 10. септембра 1919, жебы могли подписати договор (могли вшак подавати писомны нарѣканя и поносы);
** доконця им записали в «договорѣ», же их держава не смѣе ся называти Нѣмецков Австриев, ай не смѣе ся злучити з  Нѣмецкым цѣсарством, ани его наступником, а они мусѣли тото подписати.
* Понеже договор дотыкав ся  територий Австрии, там не говорить ся о словацкых и русинскых землях, котры належали ку Мадярскому кральовству, авшак з назвы нововзниклой державы, называной в договорѣ *Czecho-Slovak State*, выплывало, же Словаци будуть ей частьов, а о Русинах прямо упоминала *Статья 53*, котра говорила, же частьов Чехословакии буде «автономна територия Русинох на юг од Карпат». 
 
## Жерела и одказы
* ***Большой энциклопедический словарь.*** Главный редактор А. М. Прохоров — Москва: Советская энциклопедия, 1993. — 1630 с.  
* 
* **Текст договора** по чешскы https://cs.wikisource.org/wiki/Saintgermainská_mírová_smlouva_(velká) або англицкы http://www.austlii.edu.au/au/other/dfat/treaties/1920/3.html

## Референции

Катеґорія:Історія Европы
Катеґорія:История Чехословакии
Катеґорія:Мировы договоры
Катеґорія:История Австрии